b'\n_START_ARTICLE_\nP\xc3\xa4\xc3\xa4mies\xe2\x80\x93agentti-ongelma\n_START_PARAGRAPH_\nP\xc3\xa4\xc3\xa4mies\xe2\x80\x93agentti-ongelmalla (my\xc3\xb6s esimies\xe2\x80\x93alainen-ongelma) tarkoitetaan taloustieteess\xc3\xa4 tilannetta, jossa p\xc3\xa4\xc3\xa4mies palkkaa agentin toimimaan puolestaan ep\xc3\xa4t\xc3\xa4ydellisen tai ep\xc3\xa4symmetrisen informaation vallitessa. Tyypillinen esimerkki on ty\xc3\xb6nantaja, joka ei pysty valvomaan, kuinka paljon tai tehokkaasti ty\xc3\xb6ntekij\xc3\xa4 tekee t\xc3\xb6it\xc3\xa4. P\xc3\xa4\xc3\xa4mies yritt\xc3\xa4\xc3\xa4 saada alaisensa toimimaan tahtomallaan tavalla: ty\xc3\xb6skentelem\xc3\xa4\xc3\xa4n parhaan kykyns\xc3\xa4 mukaisesti yrityksen etua ajaen ja ottamaan oikeita riskej\xc3\xa4. Yksi ratkaisu on tehd\xc3\xa4 alaisesta yrityksen omistaja, jolloin t\xc3\xa4ll\xc3\xa4 on aito kannustin toimia yrityksen parhaaksi. Motivointiongelma voidaan siis yritt\xc3\xa4\xc3\xa4 ratkaista tehokkuuspalkkaus- ja voitonjakoj\xc3\xa4rjestelmill\xc3\xa4._NEWLINE_P\xc3\xa4\xc3\xa4mies\xe2\x80\x93agentti-ongelmaa analysoidaan peliteorian avulla.'